b"\n_START_ARTICLE_\nPrimer Congr\xc3\xa9s Internacional Sindicalista\n_START_PARAGRAPH_\nEl Primer Congr\xc3\xa9s Internacional Sindicalista va ser una trobada de sindicats i altres organitzacions sindicalistes d'Europa i Am\xc3\xa8rica que es va fer a Londres, del 27 de setembre al 2 d'octubre de 1913._NEWLINE_Hi van participar entitats de dotze pa\xc3\xafsos. El congr\xc3\xa9s va estar marcat per un fort debat sobre els seus respectius principis i sobre les t\xc3\xa0ctiques per a assolir els seus objectius. Finalment, la majoria de participants va declarar despr\xc3\xa9s que havia estat un \xc3\xa8xit, hi van crear el Butllet\xc3\xad Internacional del Moviment Sindicalista com a via oficial de comunicaci\xc3\xb3 i l'Oficina d'Informaci\xc3\xb3 Internacional Sindicalista, que havia de servir com a medi de solidaritat i cooperaci\xc3\xb3 entre les diferents organitzacions."